**Ilmoittautuminen on killoittain eli ilmoittautumiset 28.6.2023 kuluessa killan puheenjohtajalle sähköpostitse** [**pasi.purhonen@outlook.com**](mailto:pasi.purhonen@outlook.com) **tai puhelimella 0400 969203.**

Käytännössä tapahtuma 17.-19.8.2023 eli kaksi yötä. 17.8.2023 on paikallisen killan järjestämää iltaohjelmaa.

**Jokainen varaa itse majoituksen. Suorittakaa majoitusvaraukset mahdollisimman pikaisesti liitteenä olevan ohjeen mukaisesti.**

Rajavartiolaitos tarjoaa 18.8.2023 tarjoilut (alkoholipitoiset juomat omakustanteiset).

Lapin rajavartioston kilta ry järjestää kuljetuksen Rovaniemi – Suomussalmi – Rovaniemi, mikäli lähtijöitä on useampia.

KUTSU

Raja- ja merivartiojoukkojen perinneyhdistyksellä, Kainuun rajavartiostolla ja Kainuun rajavartioston Killalla on kunnia kutsua teidät

**Rajavartiolaitoksen Perinnepäivään 18.8.2023 Suomussalmelle**

Perinnepäivän tarkoituksena on Rajavartiolaitokseen liittyvien perinteiden säilyttäminen ja rajaperinteiden vaalimiseksi tehtävän ansiokkaan perinnetyön kunnioittaminen. Tänä vuonna huomioimme Perinnepäivässä erityisesti 700 vuotta täyttävää Pähkinäsaaren rauhan rajaa ja Raatteen museovartion 100 vuotista historiaa.

Perinnepäivän ohjelman ja käytännön toimintaohjeita löydätte kutsun seuraavilta sivuilta.

Pyydämme ilmoittautumisia Perinnepäivään 30.6.2023 mennessä ensisijaisesti Killoittain yhteen koottuna sähköpostitse: ilmoittautuminen.kr@raja.fi tai puhelimitse virka-aikaan 029 542 4034. Myös yksittäisten henkilöiden ilmoittautuminen on mahdollista samoihin yhteystietoihin.

Tervetuloa!

Ohjelma:

**Perjantaina 18.8.2023**

klo 08.00-08.30 Ilmoittautuminen, Teatteri Retikka (Jalonkatu 1)

klo 08.30-11.00 Perinnepäivän seminaari, Teatteri Retikka

Tervehdykset

Seppelepartion lähettäminen

Kahvit

Musiikkiesitys

Asiantuntijaluento

klo 11.00-12.00 Lounas, Hotelli Kiannon Kuohut (Jalonkatu 1)

klo 12.00-16.15 Tutustuminen linja-autolla Raatteen vartiomuseoon, Raatteen tiehen ja Raatteen Porttiin. Samalla Rajavartiolaitoksen toiminnan esittelyä ja Sotilaskotiauto

klo 18.00-21.00 Iltajuhla, Hotelli Kiannon Kuohut

Kainuun rajavartioston Kilta järjestää torstai-iltana 17.8.2023 saunomismahdollisuuden Suomussalmen Tykkiniemessä jo torstaina saapuville. Tästä lisätietoa ilmoittautuneille myöhemmin.

RMVJPY hallitus kokoustaa torstaina 17.8. klo 15 alkaen Suomussalmen rajavartioaseman luokassa (Tykkiniementie 4).

Ohjeita osallistujille:

**Tarjoilut:** Teatteri Retikassa tarjoillaan aamupäivän ohjelman väliajalla aamukahvi/tee ja suolainen. Seminaarin päätyttyä osallistujille on tarjolla lounas Hotelli Kiannon Kuohujen ravintolan seisovasta pöydästä. Iltapäivän tutustumisretkellä Raatteen vartiomuseolla vieraita palvelee Sotilaskotiauto omakustanneperiaatteella.

Iltatilaisuudessa Kiannon Kuohujen ravintolassa tarjolla on tervetulomalja ja Cocktail-tarjoilut. Ravintola avaa myös erillisen tarjoilupisteen iltatilaisuuteen. (Huom: Erillisessä tarjoilupisteessä juomat ovat omakustanneperiaatteella)

**Pukukoodi:** Päivätilaisuus: Palveluksessa olevilla sään mukainen kenttävaatetus (operatiivinen asu ja suikka) ja siviileillä tilaisuuden ohjelmaan soveltuva siisti asu / tilannepukeutuminen. Iltatilaisuus: palveluksessa olevilla paraatipuku ja siviilit tumma puku suurin kunniamerkein.

**Majoittuminen:** Jokainen osallistuja huolehtii itse majoituksestaan. Perinnepäivän järjestäjillä on varauskiintiö kylpylähotelli Kiannon Kuohuihin, josta majoitusta on varattavissa seuraavin hinnoin:

**Huonetyyppi                               1 vrk                   2 vrk**

**Standard**

1 hengen huone                         100€/vrk           95€/vrk

2 hengen huone                         135€/vrk           130€/vrk

**Premium**

1 hengen huone                         115€/vrk           110€/vrk

2 hengen huone                         150€/vrk           145€/vrk

**Sviitti**

1 – 2 henkeä                                170€/vrk           165€/vrk

Standard huoneissa on muutamia lemmikkihuoneita, joissa lemmikkilisä 10€/vrk. Hotellin majoitushinnat sisältävät aamiaisen ja kylpylän käytön. Mainitse varausta tehdessäsi käyttäväsi Rajan perinnepäivän kiintiötä.

Suomussalmella toimii myös muita majoitusliikkeitä, joista tietoa löytyy: <https://www.suomussalmi.fi/fi/matkailu/majoitu/>

**Suomussalmi:** isäntäpaikkakunnan nähtävyyksistä ja palveluista tietoa: <https://www.suomussalmi.fi/fi/matkailu/>

**Liikkuminen:** Aamupäivän ohjelman paikkana toimii Teatteri Retikka Suomussalmen keskustaajamassa (osoite Jalonkatu 1, 89600 Suomussalmi). Kylpylähotelli Kiannon Kuohut, jossa tarjoillaan Perinnepäivän lounas ja järjestetään iltatilaisuus, on samaa rakennuskompleksia teatterin kanssa ja samassa osoitteessa, mutta omalla erillisellä sisäänkäynnillä. Tapahtumaan liittyvässä autojen pysäköinnissä tukeudutaan Kiannon Kuohujen parkkipaikkoihin.

Perinnepäivän iltapäivän tutustumiskäynti Raatteeseen toteutetaan tapahtumajärjestäjien järjestämänä yhteisenä linja-automatkana. Linja-automatkan aikana paikalliset oppaat kertovat alueeseen liittyvästä historiasta ja perinteistä.

Suomussalmelle on arkisin kolme ja viikonloppuisin yksi edestakainen reittilinja-auto Kajaanista. Linja-auto lähtee Kajaanista matkakeskuksesta, jossa on myös rautatieasema. Matkaa Suomussalmen linja-autoasemalta Hotelli Kiannon Kuohuihin on noin 300 metriä.

Lisätietoja KR esikuntasihteeri Heidi Juntunen, [heidi.juntunen@raja.fi](mailto:heidi.juntunen@raja.fi) tai 029 542 4034.